थारैनो सोमोनांथाव जाथाय सासे 33 बोसोर बैसोनि आयजोआ गावनि आंगो फिसायखौ सिथारना बिनि आथोनखौ हास’ना स’याबिन थावजों एवना जादों । बे जाथाया ब्राजिल रिअ डि जेनेरिअनि सासे 33 बोसोर बैसोनि डाइने कृस्तिना र’ड्रिगिउस मसाहड’ मुंनि आयजोआ फिसाइजों इसे नांलायनायनि थाखाय गावनि आंगो फिसाइखौ सिथारना आथोनखौ हास’ना स’याबिन थावजों एवना जादों । दा बै आयजोखौ पुलिस बिफाना सोंनाय फिन्नायनि थाखाय खाना लांबाय । खौरां मोननाय बादिब्ला खृस्तिनाया गावनि फिसायजों गंकल’नि एन्ड्रिआव थायो । बिसोर सानैनि गेजेराव बाथ्रा दान्थेलायना नांज्लायनाय जादोंमोन । पुलिस बिफाना मिथिहोनाय बादिब्ला फिसायनि गोथै सह’खौ लांथियायै बोखांनो हादों ।मिथिना मोननाय बादिब्ला बिसि फिसाय सानैबो जि बोसोर ज’ थानायनि उनाव गावस्रालायना फिन नै बोसोरनि सिगां ज’ थाफिलायदोंमोन । बिसोरहा सासे डाइन बोसोर बैसोनि हौवासा आरो बा बोसोर बैसोनि सासे हिन्जावसा दंमोन । जाथाय जानाय समाव गथ’फोरा दंमोन ना गैया मिथिथआखौ । बे जाथायआ 4.00 रिंगाआव जादों होनना खौरां मोन्दों । नायबिजिरग्राफोरा फोरमायनाय बायदिब्ला बिसोरनि ओंखाम संग्रानिफ्राय गंसे सुरि एबा दाबा मोननो हादों सन्देह खालामदों बिजोंनो बिसिआ बे मुगैथाव एबा गिख्रंथाव खामानिखौ मावदों होनना सन्देह खालामदों ।